KINNITATUD 
							Toetuse väejuhatuse ülema 15.05.2025  
							käskkirjaga nr 826 

KÄSIGRANAAT RGD-5 JA G-59 

1.	Kasutamine ja tööpõhimõte
1.1.	Käsigranaatide RGD-5 (vt joonis 1) ja G-59 puhul on tegemist sama granaadiga, millest esimene on loodud Nõukogude Liidus ning teine Hiina Rahva Vabariigis. 
1.2.	Granaati hoida paremas/vasakus käes selliselt, et päästikuhoob oleks surutud vastu granaadi korpust. Vaba käega eemalda eelkaitsesplint (keerates seda päripäeva ja seejärel tõmba), viska granaat soovitud suunas vähemalt 6-15 m kaugusele alla/risti tuult.
1.3.	Enne heitmist tuleb eemaldada eelkaitse splint. Granaadi heitmisel vabaneb päästikuhoob granaadi küljest ja granaat on lahingasendis. Lööknöel vabaneb ja annab löögi sütikule. Viiteelement süttib ja kolme sekundi möödumisel initsieerib detonaator lõhkelaengu.
1.4.	Eesti Kaitseväes on RGD-5 granaatide päästemehhanisme ja sütikuid välja vahetatud alates 2025. aastast. Seetõttu on nende käsitsemine sarnane granaatidele DM61 ja SplHGr85A2 kasutamisega.

Joonis 1. Ksigranaat RGD-5

2.	Esmaabi 
2.1.	Granaadi heitmisel peab olema tagatud meditsiinitoetuse tase 3.
3.	Ohutus ja transport  
3.1.	Juhul kui granaadi splindi eemaldamisel päästikuhoob vabaneb, tuleb granaat viivitamatult käest heita ohutusse suunda ja varjuda.
3.2.	Granaati transporditakse tehase pakendis. Käsitlemisel kantakse isikukaitsevahendeid. Tõrke esinemisel tuleb oodata 300 m kaugusel 15 minutit, seejärel märgistatakse tõrke teinud granaadi asukoht ja teavitatakse sellest harjutusvälja ohutuse vanemspetsialisti ja struktuuriüksuse korrapidajat ning antakse teada granaadi asukohast ja enda kontaktandmetest. Ala puhastamisel (granaadi jääkidest) kasutatakse ühekordseid kummikindaid. Jäätmed transpordi harjutusvälja ohutuse vanemspetsialistiga kokkulepitud kogumiskohta või linnakus asuvasse kogumisvahenditesse. 
3.3.	Isesüttimise oht on temperatuuridel üle 150 C. Tekkinud põlengut võib kustutada pulber, vaht-, süsinikdioksiidi- ja veekustutiga. Veejoa suunata otse granaadile on keelatud. Kanna kaitsevarustust, gaasimaski ja kaitsekindaid. Suurema põlengu korral ala inimestest evakueeritakse.